text: প্রতিমা মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি বর্তমানে জয়নগর লোকসভা কেন্দ্রের লোকসভা সদস্য হিসেবে দায়িত্ব পালন করছেন।
  
  জীবনী
  প্রতিমা মণ্ডল সর্বভারতীয় তৃণমূল কংগ্রেসের রাজনীতিবিদ গোবিন্দ চন্দ্র নস্করের কন্যা। তিনি কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেছেন। রাজনীতিতে আসার পূর্বে তিনি পশ্চিমবঙ্গ সিভিল সার্ভিসে কর্মরত ছিলেন।
  
  ২০১৪ সালের লোকসভা নির্বাচনে
  তাকে জয়নগর লোকসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি ৪,৯৪,৭৪৬ ভোট পেয়ে নির্বাচিত হয়েছিলে, যা ছিল প্রদত্ত ভোটের ৪১.৭১%। তার নিকটতম প্রতিদ্বন্দ্বী বিপ্লবী সমাজতন্ত্রী দলের সুভাষ নস্কর পেয়েছিলেন ৩,৮৬,৩৬২ ভোট, যা ছিল প্রদত্ত ভোটের ৩২.৫৮%।
  
  ২০১৯ সালের লোকসভা নির্বাচনে তাকে পুনরায় জয়নগর লোকসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি আবারো বিজয়ী হন।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:১৯৬৬-এ জন্ম
  বিষয়শ্রেণী:পশ্চিমবঙ্গের রাজনীতিতে নারী
  বিষয়শ্রেণী:সর্বভারতীয় তৃণমূল কংগ্রেসের রাজনীতিবিদ
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:সপ্তদশ লোকসভার সদস্য
  বিষয়শ্রেণী:১৬তম লোকসভার সদস্য
  বিষয়শ্রেণী:দক্ষিণ চব্বিশ পরগনা জেলার ব্যক্তি
title: প্রতিমা মণ্ডল